laion/Wikipedia-Exotic huggingface dataset:
כלבם של בני בסקרוויל (מיני-סדרה)

כלבם של בני בסקרוויל (באנגלית: The Hound of the Baskervilles) היא מיני-סדרה בריטית של ה-BBC, בהפקת בארי לטס, בבימויו של פיטר דאגוויד ובכיכובום של טום בייקר בתפקיד שרלוק הולמס וטרנס ריגבי בתפקיד דוקטור ווטסון. המיני-סדרה מבוססת על הרומן "כלבם של בני בסקרוויל" מאת ארתור קונאן דויל. קרל דייוויס הלחין את המוזיקה וניצח על הביצוע. הפקה זו של "כלבם של בני בסקרוויל" מאת דויל היא העיבוד השני לסדרת טלוויזיה של ה-BBC. הקודם היה מיני-סדרה בשני חלקים משנת 1968 בכיכובו של פיטר קושינג. הגרסה מ-1982 היא חלק מסדרת דרמות תקופתיות בשם "Sunday Classics" של עיבודים ספרותיים שהפיקו ה-BBC. בסדרה התאחדו השחקן טום בייקר והמפיק בארי לטס שעבדו קודם לכן יחד בסדרה "דוקטור הו". המיני-סדרה שודרה ב-4 חלקים ב-1982. ב-1977 כאשר בייקר גילם את הדוקטור הרביעי הוא הופיע במיני-סדרה בשם "The Talons of Weng-Chiang" שבה הדוקטור היה לבוש בבגדיו של שרלוק הולמס כולל הכובע האופייני שלו. טרנס ריגבי שגילם בגרסה זו את דמותו של ד"ר ווטסון, שיחק ב-1983 בתפקיד המפקח לייטון בסרט הטלוויזיה "חותם הארבעה" בכיכובו של איאן ריצ'רדסון בדמות שרלוק הולמס. המיני-סדרה צולמה באולפני ה-BBC בברמינגהאם וצילומי החוץ נערכו בדארטמור. טום בייקר – שרלוק הולמס טרנס ריגבי – ד"ר ג'ון ה. ווטסון ניקולס וודסון – סר הנרי בסקרוויל כריסטופר רייבנסקרופט – סטפלטון קיי אדסהד – בריל סטפלטון ויל נייטלי – ד"ר מורטימר קרוליין ג'ון – לורה ליונס יוברט ריס – המפקח לסטרייד תגובות הצופים היו חלוקות, ולא השתפרו בחלוף זמן. בייקר עצמו העריך את הופעתו ככישלון. הדיילי טלגרף תיאר את העיבוד כ"הסתכלות מסורתית על ההרפתקה הידועה ביותר של הולמס", ועל בייקר נכתב ש"אולי עדיף שהוא היה נשאר בטארדיס". עיתון האינדפנדנט כתב ביקורת אוהדת יותר ותיאר את בייקר כ"הולמס גדול מהחיים". המיני-סדרה יצאה לאור באוסטרליה ב-20 באוגוסט 2014 על ידי Madman Entertainment. התוספות ב-DVD כוללות הערות מאת טום בייקר. "כלבם של בני בסקרוויל", במסד הנתונים הקולנועיים IMDb (באנגלית) "כלבם של בני בסקרוויל", במסד הנתונים הקולנועיים KinoPoisk (ברוסית) Barnes, Alan (2002). Sherlock Holmes on Screen. Reynolds & Hearn Ltd. p. 69. ISBN 1-903111-04-8. Haining, Peter (1994). The Television Sherlock Holmes. Virgin Books. p. 83. ISBN 0-86369-793-3. "The Hound of the Baskervilles". BBC. נבדק ב-1 בדצמבר 2018. {{cite web}}: (עזרה) Haining, Peter (1994). The Television Sherlock Holmes. Virgin Books. p. 84. ISBN 0-86369-793-3. "A Study In Error: The Ten Worst Sherlock Holmes". shadowlocked.com. אורכב מ-המקור ב-28 בינואר 2012. נבדק ב-2011-12-28. {{cite web}}: (עזרה) Eyles, Allen (1986). Sherlock Holmes: A Centenary Celebration. Harper & Row. pp. 123. ISBN 0-06-015620-1. Sherlock: the 20 greatest Sherlock Holmes, The Telegraph, 30 December 2015 "Holmes Sweet Holmes: Literature's Greatest Sleuth". The Independent. נבדק ב-11 באפריל 2015. {{cite news}}: (עזרה) "The Hound of the Baskervilles". Madman Entertainment. נבדק ב-5 בפברואר 2018. {{cite web}}: (עזרה)
עצה

עֵצָה (בלועזית: Xylem) היא אחת משתי רקמות ההובלה בצמחים וסקולריים (לצד השיפה). תפקיד העצה הוא הובלת מים ומינרלים הנקלטים באדמה על ידי מערכת השורשים – אל כל חלקי הצמח. תפקיד נוסף הוא חיזוק הצמח ותמיכה מבנית כנגד כוח הכבידה. העצה מובילה בעיקר מים ומלחים המומסים בהם. הכיוון הכללי של הזרימה הוא מלמטה כלפי מעלה. הצמח אינו משקיע אנרגיה בהעלאת המים מהשורש ועד לחלקיו העליונים דרך העצה, אפילו בעצים תמירים שגובהם עולה על מאה מטרים, שכן צינורות העצה בנויים מתאים מתים. מספר תאוריות מנסות להסביר את התופעה: תאוריית הקוהזיה: קשרי מימן בין מולקולות המים גורמים להם להימשך זו לזו. מים המתאדים מעלי הצמח יוצרים מתח שלילי בין מולקולות המים, המסודרות בעמודה הנמשכת מהשורשים ועד העלים שבקצות הענפים. המתח השלילי גורם למשיכת עמודת מולקולות המים כלפי מעלה. תאוריית האדהזיה (נימיות): קשרי מימן קיימים גם בין מולקולות המים לבין המולקולות המרכיבות את צינורות העצה עצמם; קשרים אלה תורמים לעליית המים בצינורות העצה. לחץ בשורשים: המים החודרים לשורשים יוצרים לחץ המסייע בדחיפת המים אל מחוץ לשורשים, כלפי מעלה. את העצה נהוג לחלק לשני סוגים, בהתאם למיקומם בצמח: עצה ראשונית: מסודרת בצרורות וסקולריים, יחד עם השיפה. העצה הראשונית נוצרת ידי הפרוקמביום, בגדילה הראשונית של הצמח. בעצה הראשונית מבחינים בין זו הנוצרת מוקדם יותר, מפרוטוקסילם, לבין זו שמתפתחת אחריה, ממטאקסילם. עצה שניונית: נמצאת בצמחים מעוצים בלבד, ועוטפת את העצה הראשונית. העצה השניונית מתפתחת מרקמה עוברית הנקראת קמביום (אנ') . העצה נוצרת במשך כל חיי העץ, ונדחסת כלפי חוץ במשך השנים. היא מהווה למעשה את המרכיב העיקרי של הגזעים וענפי העצים, ושל החומר המוכר לנו כעץ. לרוב, עם יצירת העצה המשנית, העצה הראשונית נסתמת על ידי פסולת אורגנית של העץ ויוצאת מכלל שימוש. העצה היא רקמה מורכבת המכילה מספר סוגי תאים, אך מורכבת ברובה משני סוגים של תאים: טרכאידים(אנ'): תאים מוארכים ומחודדים בעלי גמצים. חוליות טרכאה(אנ'): התפתחות אבולוציונית מאוחרת. תאים אלו נמצאים בעיקר במכוסי זרע וכמעט שאינם קיימים בחשופי זרע. חוליות הטרכאה מתחברות זו לזו ויוצרות מבנה צינורי. הן הטרכאידים והן חוליות הטרכאה מתים בסמוך למועד היווצרם. לאחר מותם נותרים בעיקר דפנות התאים העבים והמחוזקים בליגנין. מדיה וקבצים בנושא עצה בוויקישיתוף עצה, באתר אנציקלופדיה בריטניקה (באנגלית) אברהם גולדבורג, הצמח העילאי בפעולתו, עין חרוד: הוצאת המחבר, 1963, עמ' 78-79 אברהם גולדברג, הצמח העילאי בפעולתו, עין חרוד: הוצאת המחבר, 1963, עמ' 75 א. פאהן, אנטומיה של הצמח, ירושלים: הקיבוץ המאוחד, 1967, עמ' 91
The Roof (Back in Time)

(The Roof (Back in Time (בעברית: הגג (לחזור בזמן)) הוא סינגל של הזמרת מריה קארי בשיתוף הרכב ההיפ-הופ מוב דיפ מתוך אלבומה Butterfly. השיר יצא כסינגל השלישי מהאלבום באירופה ב-20 במרץ 1998, על ידי חברת התקליטים קולומביה רקורדס. השיר הגיע למקום ה-15 במצעד שירי ה-R&B. השיר זכה לביקורות מעורבות. בדומה לסינגלים אחרים באלבום השיר קיבל שחרור מוגבל בעולם בשל הסכסוך של קארי עם חברת התקליטים שלה באותה תקופה. השיר נכתב על קארי עצמה, צמד המפיקים טארק מסטר וקורי רוני והופק על ידי קארי עצמה וטראק מסטר. לירית השיר מספר סיפור של זוג אוהבים אשר נפגשו בפעם הראשונה על גג של בניין ועל הזיכרונות מאותו מפגש. מוזיקלית השיר ממשיך את קו ההיפ-הופ בו דבקה קארי באלבום ומשלב בתוכו גם R&B. השיר מבוסס על סמפול מתוך השיר Shook Ones part II של מוב דיפ ולכן יש להם קרדיט בביצוע השיר. בקליפ לשיר נראית קארי בדומה למילים של השיר מעלה זיכרונות ממפגש רומנטי על גג בניין בינה לבין בין זוגה. קארי קידמה את השיר במספר תוכניות טלוויזיה ביפן ובנוסף בצעה אותו גם בסיבוב ההופעות לקידום האלבום. בשל השחרור המוגבל של השיר בעולם השיר לא זכה להצלחה רבה ונכנס למצעדים של הולנד ובריטניה בלבד במקומות נמוכים. בשנת 2008 קארי שחררה את אלבום אוסף הבלדות שלה The Ballads ובו השיר נכלל. למרות היותו סינגל שכשל במצעדים ולא הושמע רבות ברדיו השיר זכה לאהבת הקהל ואהוב המעריצים של קארי ונחשב עד היום לאחד השירים האהובים שלה על ידי המעריצים וקארי עצמה, בראיון שעשתה ב-2018 אף אמרה "משמח אותי לדעת שלמרות שהשיר לא מוכר כמו אחרים הוא אהוב כל כך" ואף ציינה שהוא השיר האהוב עליה מהאלבום, הידוע גם כאלבום האהוב עליה ביותר. מידע על הסינגל "The Roof (Back in Time)" באתר מיוזיק בריינז מידע על היצירה "The Roof (Back in Time)" באתר Discogs סרטון השיר "The Roof (Back in Time)" באתר יוטיוב השיר במצעד שירי ה-R&B שבבריטניה, באתר www.officialcharts.com (באנגלית) Browne, David (19 בספטמבר 1997). "Music Review – Mariah Carey: Butterfly". Entertainment Weekly. נבדק ב-7 בספטמבר 2010. {{cite web}}: (עזרה) Juzwiak, Rich (18 בדצמבר 2003). "Music Review: Mariah Carey: Butterfly". Slant Magazine. אורכב מ-המקור ב-3 באוקטובר 2009. נבדק ב-7 בספטמבר 2010. {{cite web}}: (עזרה)
יורדניס ארנסיביה

יורדניס ארנסיביה (בספרדית: Yordanis Arencibia; נולד ב-24 בינואר 1980) הוא ג'ודוקא עבר קובני אשר התחרה בקטגוריית המשקל עד 66 ק"ג. ארנסיביה התחרה שלוש פעמים במשחקים האולימפיים בשנים 2000, 2004 ו-2008. באתונה 2004 ובבייג'ינג 2008 הוא זכה במדליית הארד בקטגוריית המשקל עד 66 ק"ג. ארנסיביה מחזיק בארבע מדליות מאליפויות העולם, מדליית כסף (2007) ושלוש מדליות ארד (1999, 2001 ו-2003). במשחקים הפאן-אמריקאיים הוא זכה במדליית זהב (2003) ושתי מדליות ארד (1999 ו-2007) ובאליפויות הפאן אמריקאיות הוא מחזיק בארבע מדליות זהב (2002, 2006, 2007 ו-2008), שלוש מדליות כסף (1998, 2001 ו-2004) ומדליית ארד (2009). במהלך הקריירה זכה ארנסיביה בעשרות מדליות בטורנירים מהסבב העולמי וביניהן מדליות מטורניר פריז היוקרתי. יורדניס ארנסיביה, באתר olympedia.org יורדניס ארנסיביה, באתר איגוד הג'ודו העולמי יורדניס ארנסיביה, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
פרני

האם התכוונתם ל... פרני (עיר) – עיירה בהרי הרוקי הקנדיים בפרובינציית קולומביה הבריטית שבקנדה הר פרני – הר בהרי הרוקי הקנדיים, בקולומביה הבריטית שבקנדה הפארק הפרובינציאלי הר פרני – פארק פרובינציאלי סביב הר פרני טירת פרני – טירה בצפון מזרח מחוז פיף שבסקוטלנד פרינאי (מחוז משנה) – מחוז משנה בליטא פרינאי – עיר במחוז משנה פרינאי שבליטא
המרחצאות הרומיים בווארנה

המרחצאות הרומיים (בבולגרית: Римски терми) הם מכלול של מרחצאות מהתקופה הרומית בעיר הנמל וארנה שעל הים השחור בצפון-מזרח בולגריה. המרחצאות הרומיים שוכנים בחלק הדרום-מזרחי של העיר המודרנית, שתחת האימפריה הרומית הייתה ידועה כ"אודסוס" (Odessus). המרחצאות נבנו בשלהי המאה השנייה לספירה ומדורגות כבית המרחץ הרומי השמור הרביעי בגודלו באירופה, והגדול ביותר בחבל הבלקן. וארנה העתיקה, שהייתה בעברה תחילה התיישבות תראקית ואז מושבה יוונית, הפכה לחלק מהאימפריה הרומית בשנת 15 לספירה ושויכה לפרובינקיה הרומית מואסיה כשניתנה לה אוטונומיה מוגבלת. המרחצאות הרומיים של וארנה נבנו לקראת סוף המאה השנייה לספירה, והיו בשימוש במשך כמאה שנים, עד שלהי המאה השלישית. מטבעות של הקיסר ספטימוס סוורוס (שלט בשנים 193–211) נתגלו בחורבות המרחצאות. שנים רבות לאחר מכן במאה ה-14, שימשו החורבות של המרחצאות כאתר לסדנאות של אומנים. המרחצאות זוהו לראשונה באופן מדעי כאובייקט קדום ב-1906 על ידי החוקר האוסטרו-הונגרי א. קלינקה. האתר נחקר מאוחר יותר על ידי צמד האחים הארכאולוגים הצ'כים-בולגרים קארל והרמן שקורפיל (Hermann Škorpil). חלקים נוספים של החורבות נחשפו בין השנים 1959 ו-1971 בידי צוות אותו הוביל מילקו מירצ'ב (Милко Мирчев). באוגוסט 2013 הורתה עיריית וארנה על מיזם שימור של המרחצאות הרומיים בעלות של 125,000 לב. בחודשי הקיץ נערכים מופעים בשטח המרחצאות. שרידי המרחצאות הרומיים שוכנים בחלק הדרום-מזרחי של וארנה המודרנית, בצומת הרחובות סן סטפנו והן קרום, בקרבת המעיינות החמים המינרליים הנמצאים בשימוש וארנה המודרנית. הם משתרעים על שטח בן 7 דונם, כשהתקרות המקומרות מגיעות לגובה שבין 20 ל-22 מטרים. על פי גודל שטח המרחצאות הרומיים של וארנה, הם הרביעים בגודלם בין המרחצאות שהשתמרו באירופה, אחרי מרחצאות קרקלה ומרחצאות דיוקלטיאנוס בבירת רומא הקיסרית והמרחצאות של טריר. המרחצאות הן הגדולות ביותר בחבל הבלקן והבניין הקדום הגדול ביותר ששרד בבולגריה של ימינו. במרחצאות הרומיים של וארנה היה מכלול של מתקנים הכולל אפודייטריום (Apodyterium, "חדר הלבשה"), פריג'ידריום (Frigidarium, "בריכה קרה"), טפידריום (Tepidarium, "בריכה פושרת") וקלדריום (Caldarium, "בריכה חמה"), כמו גם פאלאסטרה (Palaestra, מרחב לפונקציות חברתיות ואתלטיות). המרחצאות חוממו באמצעות היפוקאוסט (Hypocaust), חימום תת-רצפתי המבוסס על מערכת צינורות. מדיה וקבצים בנושא המרחצאות הרומיים בווארנה בוויקישיתוף אתר האינטרנט הרשמי של המרחצאות הרומיים בווארנה "Roman Thermal Complex". Varna Museum of Archeology. Bousfield, Jonathan; Dan Richardson; Richard Watkins (2002). The Rough Guide to Bulgaria. Rough Guides. p. 375. ISBN 9781858288826. "Римски терми" (בבולגרית). Археологически музей Варна. "Спешно консервират Римските терми" (בבולגרית). Darik Radio. 28 באוגוסט 2013. {{cite news}}: (עזרה)
טירת פרני

טירת פרני (באנגלית: Fernie Castle) היא טירה מהמאה ה-16 בצפון-מזרח מחוז פיף סקוטלנד. המבנה ממוקם מזרחית לכפר לת'האם. הטירה ממוקמת בגן ששטחו 70 דונמים. בעת שנבנתה הטירה בשנת 1530 לערך, צורת הטירה הייתה כצורת האות L. בסוף המאה ה-16 נוסף אגף והטירה קיבלה צורת T. בתקופה זו הוגבה המבנה המרכזי לגובה של ארבע קומות. בראשית המאה ה-18 נוסף אגף בן שלוש קומות, ובשנת 1815 נוסף אגף מערבי לו קומה אחת (לימים נוספה קומה נוספת לאגף זה). בין השנים 1849–1844 נבנה מגדל עגול באחת מפינות המבנה. התיעוד הראשון של מבנה באתר זה הוא משנת 1353 עת שימש המבנה כמשכנו של דאנקן ה-13, רוזן פיף. משפחתו התגוררה במבנה עד ראשית המאה ה-15: וולטר פרני שהתגורר במבנה נפטר בשנת 1496; המבנה עבר לבעלות אנדרו פרני בשנת 1527 וזה הוריש אותו לבנו בשנת 1551. בשנת 1582 נמכרה הטירה לוויליאם פרני, וצאצאיו העבירו את הטירה למשפחת בלפור (בדרך נישואין): מרגרט בתו של סר מייקל בלפור התחתנה עם רוברט ארנוט, שהיה הבעלים של הטירה, ולאחר מותו של ארנוט, הטירה עברה לאחיה הגדול של רעייתו - הלורד בלפור השלישי. מאחר שהלורד בלפור השלישי השתתף במרד היעקוביטי, ששאפו להחליף את המלך ג'ורג' הראשון בג'יימס פרנסיס אדוארד סטיוארט, בדצמבר 1715, הטירה עברה לבעלות הכתר. בשל קשריו של בנו של הלורד בלפור השלישי - ארתור בלפור, לורד בלפור הרביעי עם ג'ורג' הראשון, ג'ורג' השיב את הטירה למשפחת בלפור בשנת 1720. הטירה נשארה בידי משפחת בלפור עד שנמכרה בשנת 1960 והוסבה למלון. כיום המבנה משמש כמלון. יש הטוענים כי הטירה רדופת רוחות רפאים. אתר האינטרנט הרשמי של טירת פרני טירת פרני - ההיסטוריה של המבנה באתר "איגוד הטירות של סקוטלנד" טירת פרני באתר "הטירות של בריטניה ואירלנד" מבט על טירת פרני, סרטון באתר יוטיוב רוחות רפאים במבנה טירת פרני באתר spookyisles טירת פרני באתר "סקוטלנד המכושפת" תיאור המבנה בכתבה של sundaypost ההיסטוריה הארכיטקטונית של המבנה היסטוריה של הטירה רוחות רפאים בטירת פרני
רכס ורמיליון (אלברטה)

רכס וֶרְמִילִיוֹן (באנגלית: Vermilion Range; מילולית: רכס השָשַר) הוא רכס הרים בהרי הרוקי הקנדיים, בשטח הפארק הלאומי באנף, בפרובינציית אלברטה שבקנדה. שטחו של הרכס 352 קמ"ר. אורכו של הרכס כ-56 קילומטרים מצפון לדרום, ורוחבו 35 קילומטרים ממזרח למערב. שיאו של הרכס בהר קסקייד שגובהו 2,998 מטרים מעל פני הים (ההר מתנשא מעל העיר באנף, שמדרום לרכס). גובהו הממוצע של הרכס 2,182 מטרים מעל פני הים. הרכס ממוקם ממזרח לרכס סואובק, וממערב לרכסים בייר ופאליסר. רכס זה כולל את האתרים הבאים: ישנו בסמוך, רכס נוסף בשם זה - רכס ורמיליון בפרובינציית קולומביה הבריטית; שני הרכסים בעלי שם זה נמצאים בהרי הרוקי הקנדיים. שמו של ההר ניתן לו בשנת 1858 על ידי המגלה ג'יימס הקטור; צבעו של הרכס היה צהוב, אולם האומות הראשונות שגרו בסמוך להר השתמשו בתחמוצת הברזל שבהר (שצבעה שני). רכס ורמיליון באתר השמות של ממשלת קנדה רכס ורמיליון באתר "אנציקלופדיית ההרים הקנדית" מפה טופוגרפית של אזור הרכס רכס ורמיליון ומפלי בואו בתמונה משנת 1910 רכס ורמיליון באתר peakbagger רכס ורמיליון באתר peakfinder תחזית מזג אוויר עדכנית ארוכת טווח עבור רכס ורמיליון סטטיסטיקות מזג אוויר עבור רכס ורמיליון מידע גאוגרפי באתר אנציקלופדיית ההרים הקנדית לפי מקור אחר שטחו של הרכס 551 קמ"ר נתונים גאוגרפיים על הרכס מידע גאוגרפי מקור שמו של הרכס
יוהאנה רכינגר

יוהאנה מריה רכינגר (בגרמנית: Johanna Maria Rachinger; נולדה ב-9 בינואר 1960) היא מנכ"לית הספרייה הלאומית של אוסטריה. רכינגר נולדה במחוז רוהרבאך באוסטריה. לאחר סיום הבית ספר תיכון היא למדה דרמה וגרמנית באוניברסיטת וינה. בשנת 1986 היא סיימה את הדוקטורט שלה שעסק בתיאטרון במאה ה-19. לאחר סיום לימודיה היא עבדה כעורכת בהוצאה לאור "Frauenverlag" בווינה. מ-1988 ועד 1992 ניהלה מרכז לייעוץ לספריות בזלצבורג. בשנת 2001 התמנתה למנהלת הספרייה הלאומית של אוסטריה, כמנהלת הספרייה הובילה בין היתר פרויקט של סריקת ספרים. בשנת 2003 קיבלה את פרס האישה של וינה. מ-2004 ועד 2009 הייתה חברה במועצת המדע של וינה. ב-2010 זכתה בפרס בטקס אנשי השנה של אוסטריה, שאורגן על ידי רשת השידור הממלכתית האוסטרית בקטגוריה של ניהול תרבותי. מדיה וקבצים בנושא יוהאנה רכינגר בוויקישיתוף אתר האינטרנט הרשמי של יוהאנה רכינגר
ולדימיר גבולוב

ולדימיר בוריסוביץ' גבולוב (ברוסית: Владимир Борисович Габулов; נולד ב-19 באוקטובר 1983) הוא כדורגלן עבר רוסי ששיחק בעמדת השוער. משמש כמנכ"ל מועדון הכדורגל חימקי מאז דצמבר 2021. גבולוב נולד בעיר מוזדוק, חבל אוסטיה שבברית המועצות. גבולוב התחיל לשחק כדורגל בקבוצת הילדים המקומית, ממנה התקדם עד לקבוצה הבוגרת בה שיחק 33 משחקים. בשנת 2001 חתם בדינמו מוסקבה, בה התאחד עם מאמנו לשעבר במוזדוק ולרי גזאייב. ב-11 במרץ 2011, ערך גבולוב את הופעת הבכורה שלו בהפסד 0–1 לקריליה סובייטוב סמרה. לאחר עזיבתו של גזאייב את דינמו, חתם גבולוב באלניה ולדיקווקז. ב-31 באוגוסט 2003 הוא פגע בשני שחקני הקבוצה היריבה, סיביר נובוסיבירסק והורחק מ-10 משחקים. בסוף עונת 2003 הצטרף לצסק"א מוסקבה. רק,ב-1 באפריל 2006 ער את הופעת הבכורה שלו בצסק"א, כאשר נכנס כמחליף במהלך משחק הליגה נגד ספרטק מוסקבה, לאחר הרחקתו של איגור אקינפייב. בחורף 2007 חתם בקובאן קרסונדאר, בה חזר לעמדת השוער הראשון. בעונת 2007, שיחק 29 משחקים וספג 36 שערים. למרות ירידה של קובאן לליגה השנייה, נבחר ל-33 שחקני הליגה המצטיינים של העונה ואף זכה לזימון בכורה לנבחרת רוסיה. לקראת עונת 2008 חתם באמקאר פרם, איתה הגיע לגמר הגביע הרוסי. ב-30 במאי 2008 חזר לדינמו מוסקבה, בה חתם לשלוש עונות. ב-13 בספטמבר נפגע בראשו ונעדר כחודש וחצי. בעונת 2009 נבחר לשוער העונה של העיתונים: "ספורט סובייטי" ו"קומסומולסקאיה פרבדה" ולשחקן העונה של אוהדי דינמו. ב-30 באוגוסט 2011 חתם באנז'י מחצ'קלה לחמש עונות תמורת 4 מיליון אירו ומשכורת של 2.5 מיליון אירו לעונה, אך למחרת הושאל לצסק"א מוסקבה לחצי שנה, לאחר פציעתו של איגור אקינפייב. ב-14 באוקטובר 2011 ערך את הופעת הבכורה שלו במסגרת ליגת האלופות בתיקו 2-2 נגד ליל. ב-5 במרץ 2012 ערך את הופעת הבכורה שלו באנז'י נגד בהפסד 0–1 לדינמו מוסקבה. עונה לאחר מכן, היה שותף להעפלה של אנז'י לשמינית גמר הליגה האירופית, מקום שלישי בליגה הרוסית ועליה לגמר הגביע. לאחר קיצוצים בתקציבה של אנז'י, ב-29 באוגוסט 2013 חזר גבולוב לדינמו מוסקבה תמורת כ-7 מיליון אירו. ב-12 במאי 2015 גבולוב רשם את משחקו ה-100 בקריירה בו הוא שומר על רשת נקייה. בקיץ 2015 בעיות כלכליות פקדו את דינמו וגבולוב שהתחיל כשוער ראשי, ירד לספסל במהלך העונה. בסיום העונה דינמו ירדה לראשונה בתולדותיה לליגה השנייה יב-22 במאי גבולוב עזב את המועדון. את עונת 2016/2017 התחיל כשחקן חופשי, וב-13 בינואר 2017 חתם לעונה וחצי בארסנל טולה בה שימש כקפטן הקבוצה. ב-2 בינואר 2018 עזב לראשונה בקריירה את רוסיה וחתם בקלאב ברוז' מליגת העל הבלגית. ב-21 בינואר 2018 הוא ערך את הופעת הבכורה שלו בקבוצה בתיקו 2-2 נגד אנטוורפן. ב-14 בספטמבר 2018 עזב את ברוז'. ב-22 באוגוסט 2007 גבולוב ערך את הופעת הבכורה שלו בנבחרת רוסיה במשחק ידידות נגד פולין. לזכותו של גבולוב 10 הופעות בנבחרת והוא השתתף עימה ביורו 2008, גביע הקונפדרציות 2017 ומונדיאל 2018. ב-12 בנובמבר 2018 הודיע על פרישה מכדורגל. ביולי 2019 מונה לנשיא מועדון הכדורגל אלניה ולדיקווקז. ב-28 בדצמבר 2021 מונה למנכ"ל מועדון הכדורגל חימקי. צסק"א מוסקבה גביע אופ"א: 2004/2005 ליגת העל הרוסית: 2005, 2006 מדיה וקבצים בנושא ולדימיר גבולוב בוויקישיתוף אתר האינטרנט הרשמי של ולדימיר גבולוב ולדימיר גבולוב, באתר Transfermarkt ולדימיר גבולוב, באתר Soccerway ולדימיר גבולוב, באתר WorldFootball.net ולדימיר גבולוב, באתר National Football Teams ולדימיר גבולוב, באתר FootballDatabase.eu פרופיל המאמן, באתר Transfermarkt
טייסון (כדורגלן)

טייסון ברסיאס פרדה (בפורטוגזית: Taison Barcellos Freda; נולד ב-13 בינואר 1988) המוכר בשמו הפרטי טייסון, הוא כדורגלן ברזילאי המשחק בעמדת הקשר בפאוק סלוניקי. טייסון התחיל את הקריירה שלו במחלקת הנוער של אינטרנסיונל. בעונת 2009, הצטרף לקבוצה הבוגרת, והיה אחד משחקני המפתח בזכייה של הקבוצה באליפות מחוז גאוצ'ו, עם 15 שערים. בעונה לאחר מכן, זכה טייסון עם אינטרנסיונל בגביע הליברטדורס. ב-26 באוגוסט 2010 חתם במטאליסט חרקוב מליגת העל האוקראינית תמורת כ-6 מיליון אירו. ב-1 בינואר 2013 חתם בשחטאר דונצק תמורת כ-12.4 מיליון פאונד. ב-19 במאי 2013 הבקיע טייסון את שער הבכורה שלו בשחטאר בתיקו 3-3 נגד מטאלורג ז'פוריז'יה. טייסון הבקיע בניצחון 0–3 בגמר הגביע האוקראיני נגד צ'רנומורץ אודסה. ב-16 באפריל 2021 הודיעה אינטרנסיונל כי טייסון יחזור למועדון לאחר 11 שנים, וחתם על חוזה עד 2023. ב-14 בינואר 2023 חתם טייסון בפאוק סלוניקי לעונה וחצי. בספטמבר 2013 הצהיר טייסון בראיון כי אם יקבל זימון לנבחרת אוקראינה, הוא יענה בחיוב. באוגוסט 2016 זומן לראשונה לסגל נבחרת ברזיל. ב-6 בספטמבר 2016 ערך את הופעת הבכורה שלו בנבחרת בניצחון 1–2 נגד קולומביה. ב-13 ביוני 2017 הבקיע את שער הבכורה שלו בניצחון 0–4 נגד אוסטרליה. טייסון השתתף עם הנבחרת במונדיאל 2018. אינטרנסיונל אליפות מחוז גאוצ'ו: 2009 גביע הליברטדורס: 2010 שחטאר דונצק כדורגלן השנה באוקראינה: 2019. ליגת העל האוקראינית (6): 2012/2013, 2013/2014, 2016/2017, 2017/2018, 2018/2019, 2019/2020, הגביע האוקראיני (5): 2012/2013, 2015/2016, 2016/2017, 2017/2018, 2018/2019 מדיה וקבצים בנושא טייסון בוויקישיתוף טייסון, ברשת החברתית פייסבוק טייסון, ברשת החברתית אקס (טוויטר) טייסון, ברשת החברתית אינסטגרם טייסון, באתר Transfermarkt טייסון, באתר Soccerway טייסון, באתר WorldFootball.net טייסון, באתר National Football Teams טייסון, באתר FootballDatabase.eu
רכס ורמיליון

האם התכוונתם ל... רכס ורמיליון (אלברטה) – רכס הרים בהרי הרוקי הקנדיים בפרובינציית אלברטה שבקנדה רכס ורמיליון (קולומביה הבריטית) – רכס הרים בהרי הרוקי הקנדיים בפרובינציית קולומביה הבריטית שבקנדה רכס ורמיליון (מינסוטה) – רכס הרים במדינת מינסוטה שבארצות הברית
טבק (חומר גלם)

טבק הוא מוצר המיוצר מעלי צמח הטבק (ממינים שונים), לאחר שעברו תהליך עיבוד, הכולל ייבוש ושימור. הצמח הוא חלק מהסוג "ניקוטיאנה" (אנ') וממשפחת הסולניים. בעוד שיותר מ-70 מינים שונים של ניקוטיאנה ידועים, המין הנפוץ והמוכר ביותר הוא ניקוטיאנה טבקום. המין העוצמתי יותר ניקוטיאנה רוסטיקה (אנ') נמצא גם הוא בשימוש ברחבי העולם. הטבק מכיל ניקוטין, שהוא אלקלואיד ממכר אשר ממריץ את מערכת העצבים, והרמלה אלקלואידים (אנ'). עלי הטבק המיובשים משמשים בעיקר לעישון סיגריות, סיגרים, וכטבק למקטרת ולנרגילה. הטבק נצרך גם בדרכים נוספות ובהן טבק הרחה, טבק לעיסה (אנ'), טבילת טבק (אנ'), וסנוס. ההשפעות הבריאותיות של עישון טבק הן רבות. השימוש בטבק הוא גורם סיכון למחלות רבות, במיוחד אלה המשפיעות על הלב, הכבד והריאות, ועלול לגרום לסוגים שונים של מחלת הסרטן, ובעיקר לסרטן הריאה. ב-2008 הכריז ארגון הבריאות העולמי על טבק כגורם תמותה מספר אחד שניתן למניעה בעולם. במדינות שונות נחקקו חוקים שנועדו להקשות על צריכת מוצרי טבק. כך, בישראל, בדצמבר 2018 אישרה הכנסת חוק להגבלת פרסום מוצרי טבק ושיווקם. טבק (שיח) מדיה וקבצים בנושא טבק בוויקישיתוף טבק, באתר אנציקלופדיה בריטניקה (באנגלית) טבק, דף שער בספרייה הלאומית Rudgley, Richard. "Tobacco: from The Encyclopedia of Psychoactive Substances". Biopsychiatry. Little, Brown and Company (1998). נבדק ב-26 בנובמבר 2017. {{cite web}}: (עזרה) "WHO Report on the global tobacco epidemic, 2008 (foreword and summary)" (PDF). World Health Organization. 2008. p. 8. Tobacco is the single most preventable cause of death in the world today. אריק בנדר, ‏הכנסת אישרה את החוק להגבלת פרסום מוצרי טבק ושיווקם, באתר מעריב אונליין, 31 בדצמבר 2018
Breakdown

Breakdown (בעברית: התמוטטות) הוא סינגל של הזמרת מריה קארי ולהקת Bone Thugs-n-Harmony מתוך אלבומה השישי, Butterfly. הוא יצא לאור ב-22 במרץ 1998, על ידי קולומביה רקורדס כסינגל הרביעי מהאלבום. השיר הגיע למקום הרביעי במצעד השירים שבניו זילנד. השיר נכתב על ידי קארי עצמה, אנתוני הנדרסון, צ'ארלס סקרוגס וסטיב ג'יי והופק על ידי קארי עצמה, ג'יי ושון קומבס. בדומה לסינגלים אחרים מהאלבום, יצא השיר באופן מוגבל בעולם בשל הסכסוך של קארי באותה תקופה עם סוני מיוזיק, חברת התקליטים הראשית של קארי. מבחינה לירית, מתאר השיר את תחושת הכאב והדיכאון שחווה אדם אשר נעזב על ידי האדם שהוא אוהב. השיר זכה לביקורות חיוביות על ידי מבקרי המוזיקה. בווידאו קליפ של השיר נראית קארי שהיא מחליפה מגוון של תלבושות ואיפור מסצנה לסצנה. בשתי הסצנות העיקריות שבקליפ נראית קארי לבושה בבגדים בסגנון פלמנקו תוך ריקוד על כיסא עם שתי רקדניות אחרות. בסצנה האחרת רואים את קארי ואת Bone Thugs-n-Harmony משחקים בקזינו. נכון לדצמבר 2018, מונה הצפיות של הקליפ עומד על כ-19 מיליון צפיות. את השיר ביצעה קארי בתאריכים נבחרים בסיבוב ההופעות לקידום האלבום, ובנוסף בסיבוב ההופעות "Adventures of Mimi Tour" ב-2006. בעקבות השחרור המוגבל של השיר בעולם הוא כשל מלהיכנס למצעדים של מדינות העולם מלבד אוסטרליה וניו זילנד שם הגיע למקומות 38 ו-4 בהתאמה. בארצות הברית השיר יצא לרדיו בלבד מה שלא אפשר את כניסתו למצעד הרשמי של המדינה אך נכנס למצעד הרדיו במקום ה-53, ולמקום ה-4 במצעד שירי ה-R&B וההיפ-הופ, שם גם נכנס למקום ה-28 במצעד סיכום השנה שלהם. מידע על הסינגל "Breakdown" באתר מיוזיק בריינז סרטון השיר "Breakdown" באתר יוטיוב מריה קארי, אנתוני הנדרסון, צ'ארלס סקרוגס השיר במצעד שבניו זילנד MariahCareyVEVO, Mariah Carey - Breakdown ft. Krayzie Bone, Wish Bone, נבדק ב-2018-12-26 MariahCareyVEVO, Mariah Carey - Breakdown ft. Krayzie Bone, Wish Bone, נבדק ב-2018-12-26 charts.org.nz - Mariah Carey feat. Bone Thugs-N-Harmony - Breakdown, charts.nz australian-charts.com - Mariah Carey feat. Bone Thugs-N-Harmony - Breakdown, australian-charts.com www.billboard.com/music Mariah Carey Chart History, Billboard wayback.archive nztop40.co.nz